recursal/SuperWikiNEXT-32B huggingface dataset:
Θέσεις τροπικών κλιμάτων, με τους υποτύπους:
  Af—Τροπικό κλίμα βροχοδάσους,
  Am—Τροπικό κλίμα μουσώνων,
  Aw/As—Κλίμα τροπικής σαβάνας.
Το **τροπικό κλίμα** στην κλιματική ταξινόμηση Κέππεν είναι μη ξηρό κλίμα στο οποίο και οι δώδεκα μήνες έχουν μέσες θερμοκρασίες μεγαλύτερες των 18,4 °C. Σε τροπικά κλίματα, συχνά υπάρχουν μόνο δύο εποχές: η υγρή και η ξηρή. Τα τροπικά κλίματα δεν έχουν παγερές θερμοκρασίες και οι αλλαγές στην ηλιακή γωνία είναι μικρή. Σε τροπικά κλίματα η θερμοκρασία παραμένει σχετικά σταθερή (ζεστή) όλο το έτος. Το φως του ήλιου είναι έντονο.

Διατροπική ζώνη σύγκλισης
-------------------------

Intertropical Ζώνη Σύγκλισης κατακόρυφη ταχύτητα στα 500 hPa, ιουλίου μέσο όρο σε μονάδες pascal ανά δευτερόλεπτο. Ανάβαση (αρνητικές τιμές) είναι ισημερινό; καθόδου (θετικές τιμές) είναι πιο διάχυτη.
Λόγω της επίδρασης της ηλιακής γωνίας στο κλίμα οι περισσότερες τροπικές περιοχές είναι ζεστές όλο το χρόνο, με τις ημερήσιες διακυμάνσεις της θερμοκρασίας να υπερβαίνουν τις εποχικές διακυμάνσεις. Οι εποχικές διακυμάνσεις στο τροπικό κλίμα κυριαρχούνται από αλλαγές στις βροχοπτώσεις, οι οποίες με τη σειρά τους επηρεάζονται σε μεγάλο βαθμό από την τροπική ζώνη της βροχής ή τη Διατροπική Ζώνη Σύγκλισης (ΔΖΣ), ένα μέρος του κυττάρου Χάντλεϊ. Στο γραφικό η ΔΖΣ εμφανίζεται τον Ιούλιο. Οι περιοχές με ανοδικό αέρα έχουν έντονη βροχόπτωση, ενώ αυτές με καθοδικό αέρα έχουν ξηρασία. Η ΔΖΣ ακολουθεί τον ηλιακό ισημερινό όλο το χρόνο, αλλά με γεωγραφικές παραλλαγές, και σε ορισμένες περιοχές (Ινδία) το κλίμα επηρεάζεται κυρίως από έντονους μουσώνες εκείνη την εποχή.
Συντεταγμένες: 0°25′S 125°25′E﻿ / ﻿0.417°S 125.417°E﻿ / -0.417; 125.417

Η **Θάλασσα των Μολούκων** (ινδονησιακά: *Laut Maluku*) είναι θαλάσσια έκταση δυτικά του Ειρηνικού ωκεανού, η οποία ανήκει διοικητικά στην Ινδονησία και ειδικότερα στο αρχιπέλαγος Μολούκες. Η θάλασσα των Μολούκων έχει συνολική έκταση 200.000 χλμ² και συνορεύει στα βόρεια με τη Θάλασσα της Κελέβης και στα νότια με τη Θάλασσα Μπάντα. Η περιοχή είναι γνωστή για την έντονη σεισμικότητά της, καθώς και για τον πλούσιο σε κοραλλιογενείς υφάλους πυθμένα της.

Η περιοχή στο παρελθόν υπήρξε κέντρο εμπορίου μπαχαρικών, όπου συναλλάσσονταν οι τέσσερις μεγάλες εμπορικές δυνάμεις της εποχής: Ολλανδοί, Πορτογάλοι, Βρετανοί και Ισπανοί.

Γεωγραφικά, η θάλασσα των Μολούκων συνορεύει με άλλες θάλασσες της Ινδονησίας και των γύρω περιοχών, ενώ επηρεάζεται έντονα από την ομώνυμη τεκτονική πλάκα, η οποία ευθύνεται για τους καθημερινούς σεισμούς της περιοχής, αλλά ενίοτε και για την πρόκληση τσουνάμι.

Παραπομπές
----------

1. ↑  "Molucca Sea ". *Encyclopædia Britannica.* 2006. Chicago: Encyclopædia Britannica, Inc.
Η **Σκιλλουντία** (πριν από το 1915: Μάζι), η αρχαία **Σκιλλούς**, είναι χωριό και κοινότητα στη Δημοτική Ενότητα Σκιλλούντος του Δήμου Ανδρίτσαινας-Κρεστένων στην Ηλεία. Το 2001 ο πληθυσμός του ήταν χωριού ήταν 20 άτομα και της κοινότητας 341 άτομα, συμπεριλαμβανομένης της Νέας Σκιλλουντίας. Η Σκιλλουντία βρίσκεται στους λόφους νότια του ποταμού Αλφειού. Βρίσκεται 2 χλμ. νοτιοδυτικά της Φρίξας, 3 χλμ. βορειοανατολικά του Γρύλλου, 6 χλμ. ανατολικά των Κρεστένων και 7 χλμ. νοτιοανατολικά της Ολυμπίας.

Πληθυσμός
---------

| Έτος | Πληθυσμός χωριού | Πληθυσμός κοινότητας |
| --- | --- | --- |
| 1991 | 45 | - |
| 2001 | 28 | 550 |
| 2011 | 20 | 341 |

Ιστορία
-------

Η Σκιλλουντία πήρε το όνομα της από την αρχαία τρυφιλιακή πόλη Σκιλλουντία. Η πόλη έφερε το Ναό της Σκιλλούντος Αθηνάς. Ο Στράβωνας ανέφερε ότι ιδρύθηκε δίπλα στον Αλφειό στην περιοχή της *Φελλώνας.* Μέσα στην πόλη βρισκόταν ο ναός της Εφέσιας Αρτέμιδος, που κατασκευάστηκε από τον Ξενοφώντα.

Έχοντας του παραχωρηθεί γη εδώ από τους Λακεδαιμόνιους, οι οποίοι έλεγχαν την περιοχή μετά τον Πελοποννησιακό πόλεμο, ο Ξενοφώντας έζησε για περίπου 30 χρόνια στην πόλη (400 - 371 π.Χ. αποβλήθηκε ύστερα από την ήττα της Σπάρτης στη Μάχη των Λεύκτρων)  και αργότερα κατοίκησε εκεί μετά τις περιπέτειες του στην Ασία, για τις οποίες εξορίστηκε από τους Αθηναίους, λόγω της βοήθειας που προσέφερε στον Κύρο το νεότερο, εχθρό της Αθήνας, ο οποίος ήταν σύμμαχος του Βασιλιά της Περσίας, του Αρταξέρξη Β'. 

Η αρχαία πόλη βρέθηκε στη θέση Προφήτης Ηλίας, κοντά στη Μακρίσια. Τα ερείπια του Ναού της Αθηνάς και αρκετά κτίρια έχουν ανασκαφεί.

Παραπομπές
----------

1. ↑  Αλλαγές ονομασιών των οικισμών στην Ελλάδα
2. ↑  Στράβων, Βιβλίο V
3. ↑  Παυσανίας V.6.4
4. ↑  «Xenophon | Greek historian». *Encyclopedia Britannica* (στα Αγγλικά). Ανακτήθηκε στις 23 Φεβρουαρίου 2019.

Εξωτερικοί σύνδεσμοι
--------------------

* Σκιλλουντία στις ταξιδιωτικές σελίδες GTP

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Ανδρίτσαινας - Κρεστένων |
| --- |
|  |
| Δημοτική Ενότητα Αλιφείρας | 
* Άγιος Βλάσης
* Άγιος Ηλίας
* Αλίφειρα
* Αμυγδαλιές
* Βρεστό
* Καλλιθέα
* Κάτω Αμυγδαλιές
* Κεραμίδι
* Κλήμα
* Κράνα
* Λιβαδάκι
* Λογγό
* Μελίσσια
* Μπαρακίτικα
* Μυρώνια
* Παλαιοχώρι
* Πευκί
* Πτελέα
* Ράμα
* Ράπτης
* Σιλήμνα
 |
|  |
| Δημοτική Ενότητα Ανδριτσαίνης | 
* Ανδρίτσαινα
* Δαφνούλα
* Δραγώγιο
* Θεισόα
* Κάρμιο
* Καστρούγκαινα
* Κουφόπουλο
* Λινίσταινα
* Μάτεσι
* Μπαλαίικα
* Μύλοι
* Πλατεία
* Ρόβια
* Σέκουλας
* Συκιές
* Φανάρι
* Χελιδόνι
 |
|  |
| Δημοτική Ενότητα Σκιλλούντος | 
* Ανεμοχωράκι
* Βρίνα
* Γραίκας
* Γρύλλος
* Διάσελλα
* Καλλίκωμο
* Καλυβάκια
* Καμίνια
* Κάτω Σαμικό
* Κλειδί
* Κρέστενα
* Κρουνοί
* Λαδικάκι
* Λαδικό\*
* Λεκάνη
* Μακρίσια
* Μοσχούλα
* Μπάμπες
* Νέα Καλυβάκια
* Νέα Σκιλλουντία
* Νέο Χωριό
* Παπά Χάνια
* Πλατιάνα
* Πλουτοχώρι\*
* Πόρος
* Ράχες
* Σαμικό
* Σκάλα
* Σκιλλουντία
* Τρυπητή
* Φραγκοκκλησιά
* Φρίξα
* Χάνι Γρύλλου
 |
|  |
| 
* Έδρα: Κρέστενα  - Iστορική έδρα: Ανδρίτσαινα
* \* (Οικισμοί με μη μόνιμο πληθυσμό)
 |

 |
Η **Διεθνής Σύμβαση για την Πρόληψη της Ρύπανσης από Πλοία του 1973** όπως τροποποιήθηκε από το **Πρωτόκολλο του 1978**  (εν συντομία **MARPOL 73/78)** είναι μια από τις σημαντικότερες διεθνείς συμβάσεις για το θαλάσσιο περιβάλλον. Αναπτύχθηκε από τον Διεθνή Ναυτιλιακό Οργανισμό (IMO) με στόχο την ελαχιστοποίηση της ρύπανσης των ωκεανών και των θαλασσών, συμπεριλαμβανομένης της ρύπανσης από απόρριψη θαλασσίων σκουπιδιών, πετρελαίου και της ατμοσφαιρικής ρύπανσης.

Η αρχική MARPOL υπογράφηκε στις 17 Φεβρουαρίου 1973, αλλά δεν τέθηκε σε ισχύ κατά την ημερομηνία υπογραφής. Η τρέχουσα σύμβαση είναι ένας συνδυασμός της Σύμβασης του 1973 και του Πρωτοκόλλου του 1978,  που τέθηκε σε ισχύ στις 2 Οκτωβρίου 1983. Από τον Ιανουάριο του 2018, 156 κράτη είναι συμβαλλόμενα μέρη στη σύμβαση, που αποτελούν κράτη σημαίας του 99,42% της παγκόσμιας χωρητικότητας ναυτιλίας. 

Όλα τα πλοία που φέρουν σημαία από χώρες που έχουν υπογράψει τη MARPOL υπόκεινται στις απαιτήσεις της, ανεξάρτητα από την χώρα στην οποία πλέουν.

Παραπομπές
----------

1. ↑  IMO MARPOL Guide
2. ↑  «What is MARPOL Convention? IMO Convention for the Prevention of Pollution from Ships».
3. ↑  «Chronology & Search». *MAX1 Studies*. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 15 Ιουλίου 2015.
4. ↑   *Status of Treaties*, December 16, 2019, ανακτήθηκε στις December 31, 2019
5. ↑  Copeland, Claudia (6 Φεβρουαρίου 2008). «Cruise Ship Pollution: Background, Laws and Regulations, and Key Issues» (PDF). *Congressional Research Service*. Αρχειοθετήθηκε από το πρωτότυπο (PDF) στις 25 Απριλίου 2013. This article incorporates text from this source, which is in the public domain

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **MARPOL 73/78** |

* International Convention for the Prevention of Pollution from Ships, 1973, as modified by the Protocol of 1978 relating thereto (MARPOL 73/78) Αρχειοθετήθηκε 25 June 2012 στο Wayback Machine.
* Amendments to the Annex of the Protocol of 1978 relating to the International Convention for the Prevention of Pollution from Ships
* IMO Overview of Emission Control Areas

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 177814521
* LCCN: n82256197

 |

 |
Ο **Ούθερ Πεντράγκον** είναι θρυλικός βασιλιάς της Βρετανίας και πατέρας του Αρθούρου. Η βιογραφία του πρωτοεμφανίζεται στο έργο του Τζέφρεϊ του Μονμάουθ *Historia Regum Britanniae (Ιστορία των Βασιλέων της Βρετανίας)* και η προσωπικότητά του έχει αρκετές διακυμάνσεις: περιγράφεται σαν ισχυρός βασιλιάς και υπερασπιστής του λαού, αλλά εξαπατά την Ιγκρέιν, μητέρα του Αρθούρου, και περνάει τη νύχτα μαζί της, την ίδια στιγμή που ο στρατός του εισβάλλει στο κάστρο του άντρα της και τον σκοτώνουν.

Η άνοδος στο θρόνο
------------------

Ο Ούθερ πέρασε τα νεανικά του χρόνια στην εξορία στη Βρετάνη μαζί με το μεγαλύτερο αδερφό του, Αμβρόσιο Αυρηλιανό. Όταν γυρίζουν στη Βρετανία, εκθρονίζουν το Βόρτιγκερν κι ο Αμβρόσιος Αουρελιανός γίνεται βασιλιάς. Ο Ούθερ οδηγεί το στρατό του αδερφού του στην Ιρλανδία για να βοηθήσει το Μέρλιν να φέρει τις πέτρες του Στόουνχεντζ από εκεί στη Βρετανία. 

Στο δρόμο για τη μάχη, ο Ούθερ βλέπει ένα όραμα στον ουρανό που έχει το σχήμα δράκου κι ο Μέρλιν το ερμηνεύει σαν οιωνό για το θάνατο του Αμβρόσιου και μελλοντική δόξα για τον Ούθερ. Από εδώ μάλλον προέρχεται και το προσωνύμιο του Ούθερ «Πεντράγκον», που κυριολεκτικά σημαίνει «κεφάλι δράκου». Στο γυρισμό, ανακαλύπτουν ότι ο Αμβρόσιος έχει δολοφονηθεί με δηλητήριο κι έτσι ο Ούθερ γίνεται βασιλιάς.

Ούθερ και Ιγκρέιν
-----------------

Σε μια συγκέντρωση ευγενών στην αυλή του, ο Ούθερ ερωτεύεται την Ιγκρέιν, σύζυγο του Γκορλουά, Δούκα της Κορνουάλης. Εκείνη όμως τον αρνείται, επιτείνοντας τον πόθο του γι' αυτήν. Αποφασισμένος ο Ούθερ οδηγεί ένα μικρό στρατό εναντίον του Δούκα. Όταν ο Γκορλουά βγαίνει από το κάστρο για να αντιμετωπίσει το στρατό, ο Μέρλιν με μαγεία αλλάζει τη μορφή του Ούθερ, ώστε να μοιάζει στο Γκορλουά, κι έτσι εκείνος περνά τη νύχτα με την Ιγκρέιν, η οποία νομίζει πως είναι ο άντρας της. Ο αληθινός Γκορλουά πεθαίνει στη μάχη κι έτσι ο Ούθερ παίρνει την αληθινή του μορφή και παντρεύεται την Ιγκρέιν. Ως αντάλλαγμα για τη βοήθειά του, ο Μέρλιν ζητάει να του δοθεί το παιδί που θα γεννηθεί από αυτή την ένωση. Καρπός εκείνης της νύχτας ήταν ο Αρθούρος. 

Το υπόλοιπο της ζωής του υποφέρει από κακή υγεία και συνεχείς διαμάχες με τους Σάξονες. Περίπου δεκαέξι χρόνια αργότερα δολοφονείται από τους Σάξονες με δηλητήριο. Σύμφωνα με το θρύλο, ενταφιάστηκε δίπλα στον αδερφό του στο Στόουνχεντζ.

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Αρθουριανός κύκλος |
| --- |
|  |
| Το περιβάλλον του Αρθούρου | 
* Στρογγυλή Τράπεζα
* Εξκάλιμπερ
* Άγιο Δισκοπότηρο
* Κάμελοτ
* Άβαλον
* Μέρλιν ο Μάγος
* Γκουίνεβιρ
* Ούθερ Πεντράγκον
* Μόρντρεντ
* Ιγκρέιν
* Μοργκάνα λε Φέι
* Μοργκάουζ
* Κυρά της Λίμνης
* Ρίενς
 |  |
|  |
| Ιππότες της Στρογγυλής Τραπέζης | 
* Άγκλοβαλ
* Άγκραβαϊν
* Γκάγουεν
* Γκάρεθ
* Γκάλαχαντ
* Γκρίφλετ
* Σερ Έκτορ
* Σερ Κέι
* Λάμορακ
* Λάνσελοτ
* Λεόντεγκρανς
* Λάιονελ
* Λούκαν
* Μάλαγκαντ
* Μπέντβιρ
* Σερ Μπορς
* Ούριενς
* Πέλλινορ
* Πέρσιβαλ
 |

 |
Ο ***Ρόκυ Νο 5*** είναι κινηματογραφική ταινία αμερικανικής παραγωγής, του 1990 σε σκηνοθεσία του Τζον Αβίλντσεν και το σενάριο του Σιλβέστερ Σταλόνε. Αποτελεί συνέχεια του *Ρόκυ Νο 4: Η Γιγαντομαχία*.

Πλοκή
-----

Ο Ρόκυ επιστρέφει νικητής από τη Σοβιετική Ένωση, βαριά τραυματισμένος στο κεφάλι, στον αγώνα με τον Ντράγκο. Επίσης, ανακαλύπτει ότι όλη του η περιουσία έχει χαθεί, από κακοδιαχείριση του λογιστή του. Έτσι μένει πάμφτωχος και αρνούμενος να εκμεταλλευτεί τη δόξα του, επιστρέφει στη γειτονιά από όπου ξεκίνησε. Εκεί άνοιξε το γυμναστήριο του παλιού του προπονητή, του Μάικ Γκόλντμιλ, προπονώντας νεαρούς πυγμάχους. Ο πιο άξιος από πολλούς που προπονούνται μαζί του είναι ο Τόμυ Γκαν, ένας νεαρός πυγμάχος ο οποίος, έχοντας αποκτήσει την πείρα του Ρόκυ, έχει ένα σκορ νικών 23-0-0. Το πρόβλημα ξεκίνησε όταν ο ίδιος έχοντας θυμώσει, καθώς όλοι τον θεωρούσαν ως το "Ρομποτάκι του Ρόκυ", προκάλεσε μια μάχη μεταξύ αυτού και του πρώην δασκάλου του.

Διανομή
-------

* Σιλβέστερ Σταλόνε ... Ρόκυ Μπαλμπόα
* Τάλια Σάιρ ... Άντριαν Πενίνο
* Μπαρτ Γιάνγκ ... Πόλι Πενίνο
* Μπέρτζες Μέρεντιθ ... Μίκι Γκόλντμιλ
* Σέιτζ Σταλόνε ... Ρόκυ Μπαλμπόα Τζούνιορ
* Τόμι Μόρρισον ... Τόμυ Γκαν
* Τόνι Μπάρτον ... Ντιούκ
* Ντίλια Σέπαρντ ... Κάρεν

Υποδοχή
-------

Αν και η ταινία αναμένονταν σαν μια από τις μεγάλες εισπρακτικές επιτυχίες του 1990 τελικά οι συνολικές εισπράξεις ήταν απογοητευτικές. Στις Η.Π.Α η ταινία έκανε εισπράξεις της τάξης των 40,9 εκατομμυρίων δολαρίων και αποτέλεσε την λιγότερο επιτυχημένη ταινία της σειράς *Ρόκυ*. Στα παγκόσμια ταμεία οι εισπράξεις ήταν σαφώς καλύτερες, με 119,9 εκατομμύρια δολάρια συνολικά, αλλά και πάλι χαμηλές σε σχέση με τις υπόλοιπες ταινίες της σειράς.

Δείτε επίσης
------------

* Κατάλογος χριστουγεννιάτικων ταινιών

  


|  |  |  |  |
| --- | --- | --- | --- |
| 

| π • σ • ε
Ταινίες της σειράς *Ρόκυ* |
| --- |
|  |
| 
* *Ρόκυ* (1976)
* *Ρόκυ Νο 2* (1979)
* *Ρόκυ Νο 3: Ο Θρίαμβος* (1982)
* *Ρόκυ Νο 4: Η Γιγαντομαχία* (1985)
* *Ρόκυ Νο 5* (1990)
* *Ρόκυ Μπαλμπόα* (2006)
* *Κριντ* (2015)
* *Κριντ II* (2018)
* *Κριντ III* (2023)
 |

 |

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 221432609

 |

 |
Το **Σινάν Ερντέμ Σπορ Σαλονού** (τουρκικά: *Sinan Erdem Spor Salonu*), παλαιότερα γνωστό ως *Ataköy Dome*, είναι ένα κλειστό στάδιο πολλαπλών χρήσεων το οποίο βρίσκεται στο Μπακίρκιοϊ, στην ευρωπαϊκή πλευρά της Κωνσταντινούπολης, στην Τουρκία.

Έχει χωρητικότητα 22.500 θεατών για συναυλίες, ενώ για αγώνες καλαθοσφαίρισης και αντισφαίρισης έχει χωρητικότητα 16.647 θεατών, καθιστώντας το ως το μεγαλύτερο εσωτερικό χώρο πολλαπλών χρήσεων της Τουρκίας και τον τρίτο μεγαλύτερο στην Ευρώπη (αν και δεν είναι ο τρίτος μεγαλύτερος αθλητικός χώρος στην Ευρώπη).

Πήρε την ονομασία του από τον Σινάν Ερντέμ (1927-2003), ο οποίος ήταν ο πρόεδρος της Τουρκικής Ολυμπιακής Επιτροπής από το 1989 μέχρι το θάνατό του το 2003.

Εικόνες
-------

* Όψη του σταδίουΌψη του σταδίου
* Άποψη του σταδίουΆποψη του σταδίου

Παραπομπές
----------

1. 1 2  Turkey2010.FIBA.com Mayor of Istanbul gives Turkish Basketball Federation and media tour of World Championship Final venue. Αρχειοθετήθηκε 2010-06-10 στο Wayback Machine. turkey2010.fiba.com
2. 1 2  Sinan Erdem Spor Salonu worldofstadiums.com
3. ↑  (Αγγλικά) *GeoNames*. 2005. Ανακτήθηκε στις 6  Απριλίου 2015.

Εξωτερικοί σύνδεσμοι
--------------------

* Εικόνες από το Σινάν Ερντέμ Σπορ Σαλονού
Η **Αλεξία Ροτσίδου** (Λεμεσός 12 Απριλίου 1966) είναι Κύπρια προπονήτρια της πετοσφαίρισης και πρώην διεθνής αθλήτρια. 

Γεννήθηκε στη Λεμεσό, έχει άλλα τρία αδέλφια και σπούδασε στη Αθήνα στη γυμναστική ακαδημία. Από μικρή ασχολήθηκε με τον αθλητισμό και τη πετοσφαίριση. Αγωνίστηκε κατά σειρά στην ΑΕΛ Λεμεσού, στον Παναθηναϊκό, και τελείωσε την καριέρα της στην Α.Ε. Λεμεσού. Άρχισε την προπονητική της καριέρα στις νεανίδες του Παναθηναϊκού ενώ έχει καθίσει στον πάγκο πολλών ομάδων όπως ο Τριφυλλιακός Αθηνών, ο Απόλλων Λεμεσού, ο Πανιδαλιακός Δαλίου. Έχει πολλές συμμετοχές στην εθνική Κύπρου και έχει κατακτήσει πρωταθλήματα και κύπελλα Ελλάδος και Κύπρου. Είναι μέλος της επιτροπής του Κυπριακού Οργανισμού Αθλητισμού «Αθλητισμός και γυναίκα». Έχει τιμηθεί με πολλά βραβεία, όπως αυτό της καλύτερης αθλήτριας πετοσφαίρισης στην Κύπρο για το 1983. 

Στις βουλευτικές εκλογές του 2001 ήταν υποψήφια βουλευτής Λεμεσού με το Αγωνιστικό Δημοκρατικό Κίνημα.

Παραπομπές
----------

1. ↑  Πολίτης news Αρχειοθετήθηκε 2004-01-08 στο Wayback Machine.
2. ↑  Πανιδαλιακός Ιδαλίου Επίσημη ιστοσελίδα[*νεκρός σύνδεσμος*]
3. ↑  Κυπριακός οργανισμός αθλητισμού  Αρχειοθετήθηκε 2009-09-10 στο Wayback Machine.
4. ↑  sigmalive [*νεκρός σύνδεσμος*]
Ο **Βαγγέλης Καριμάλης** (γεννημένος τον Νοέμβριο του 1968) είναι παλαίμαχος Έλληνας αθλητής, ο οποίος ξεκίνησε τη καριέρα του στο στίβο το 1983 και συνέχισε μέχρι το 2002.

Βιογραφία
---------

Ξεκίνησε το 1983 με τον στίβο και συγκεκριμένα στους δρόμους ημιαντοχής στον ΠΑΟ υπό την καθοδήγηση του Νίκου Ψαρομιχαλάκη. Κατέκτησε την τρίτη θέση στα 1.000μ με 2΄38 *στο* Πανελλήνιο Πρωτάθλημα Παίδων το 1984 στη Δράμα. Η 4η θέση στους Πανευρωπαϊκούς αγώνες εφήβων στο Μπέρμιγχαμ της Αγγλίας το 1987 στα 10.000μ είναι η μεγαλύτερη διάκριση του, ενώ εκεί πέτυχε Πανελλήνιο ρεκόρ στη κατηγορία με 29΄ 50΄΄40. Κατέκτησε 2 φορές το χρυσό μετάλλιο στο ομαδικό στα βαλκανικά πρωταθλήματα ανωμάλου δρόμου το 1994 στην Κραϊόβα της Ρουμανίας και το 1997 στο Ναύπλιο.

Το 1989 στο Μιλάνο έτρεξε τον διάσημο αγώνα μισού μαραθωνίου "Stramilano" σε 1 ώρα 06΄ 11΄΄ κατακτώντας την 24η θέση. Γυμνάστηκε επίσης για έξι μήνες το 1991 με τον Ούγγρο προπονητή Μιχάι Ιγκλόι, το 1995 και 1996 με τον Σπήλιο Ζαχαρόπουλο και στο τέλος της καριέρας του με τον άλλοτε συναθλητή του Γιώργο Τσαλτάκη από το καλοκαίρι του 1996 μέχρι το 1998. Το 1999 μεταγράφηκε στον Πανελλήνιο Γυμναστικό Σύλλογο.

Κατάκτησε την 1η θέση στο πανελλήνιο πρωτάθλημα εφήβων το 1987 στη Λάρισα με 14 λεπτά και 50 δευτερόλεπτα. Επίσης, κατέκτησε την 1η θέση στο πανελλήνιο πρωτάθλημα νέων το 1991 στη Θεσσαλονίκη με 29 λεπτά και 46 δευτερόλεπτα, και την τρίτη θέση στα πανελλήνια πρωταθλήματα ανδρών στα 10.000μ το 1988 και 1996. Ατομικές επιδόσεις 29΄17΄΄81 στα 10χλμ με ρεκόρ συλλόγου στον Παναθηναϊκό και 14΄15΄΄77 στα 5χλμ. Σταμάτησε τον πρωταθλητισμό οριστικά το 2002.
Στον Αρθουριανό Κύκλο, η **Μοργκάουζ** (γνωστή και ως *Άννα*) είναι ετεροθαλής αδερφή του Βασιλιά Αρθούρου, η οποία κοιμήθηκε μαζί του και γέννησε τον Μόρντρεντ, τον διεστραμμένο διάδοχο που έμελλε να φέρει την πτώση του Κάμελοτ. Είναι κόρη του Γκορλουά, Δούκα της Κορνουάλης, και της Λαίδης Ιγκρέιν. Παντρεύτηκε τον βασιλιά Λοτ, αντίπαλο του Αρθούρου στις εξεγέρσεις που ακολούθησαν τη στέψη του.

Εκτός από τον Αρθούρο, που έχει διαφορετικό πατέρα, τον Ούθερ Πεντράγκον, έχει άλλες δυο αδερφές από τον ίδιο πατέρα: την Ελέν και τη Μοργκάνα λε Φέι. 

Μεταγενέστερες πηγές αναφέρουν ότι η Μοργκάουζ απέκτησε πέντε γιους, μεταξύ των οποίων ο Γκάβιν, ο οποίος εξελίσσεται σε έναν από τους σημαντικότερους ιππότες του Βασιλιά Αρθούρου, και ο Μόρντρεντ.

Ο χαρακτήρας της εμφανίζεται και στο βιβλίο του Thomas Malory *Le Morte d'Arthur*, αλλά και σε διηγήματα και ιστορίες σχετικές με τον Μέρλιν. Σύμφωνα με αυτά, ο σύζυγός της σκοτώνεται στη μάχη από τον Βασιλιά Πέλλινορ, ξεκινώντας έτσι έναν κύκλο αίματος ανάμεσα στις δυο οικογένειες. Ο Πέλλινορ σκοτώνεται από τους γιους της Μοργκάουζ κι η ίδια αργότερα μπλέκεται σε μια σχέση με τον Λάμορακ, γιο του Πέλλινορ κι έναν από τους καλύτερους Ιππότες της Στρογγυλής Τραπέζης. Ένας από τους γιους της τους πιάνει μαζί και σκοτώνει τη Μοργκάουζ, αφήνοντας τον Λάμορακ να φύγει, οι υπόλοιποι, όμως, νομίζοντας ότι τη μάνα τους τη σκότωσε ο Λάμορακ, τον σκοτώνουν. Αργότερα, ανακαλύπτουν την αλήθεια και διώχνουν τον αδερφό του από το παλάτι.

Σε σύγχρονες εκδοχές του μύθου, ο χαρακτήρας της Μοργκάουζ συχνά συγχέεται με τη Μοργκάνα λε Φέι, με αποτέλεσμα να θεωρείται αυτή μητέρα του Μόρντρεντ.

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Αρθουριανός κύκλος |
| --- |
|  |
| Το περιβάλλον του Αρθούρου | 
* Στρογγυλή Τράπεζα
* Εξκάλιμπερ
* Άγιο Δισκοπότηρο
* Κάμελοτ
* Άβαλον
* Μέρλιν ο Μάγος
* Γκουίνεβιρ
* Ούθερ Πεντράγκον
* Μόρντρεντ
* Ιγκρέιν
* Μοργκάνα λε Φέι
* Μοργκάουζ
* Κυρά της Λίμνης
* Ρίενς
 |  |
|  |
| Ιππότες της Στρογγυλής Τραπέζης | 
* Άγκλοβαλ
* Άγκραβαϊν
* Γκάγουεν
* Γκάρεθ
* Γκάλαχαντ
* Γκρίφλετ
* Σερ Έκτορ
* Σερ Κέι
* Λάμορακ
* Λάνσελοτ
* Λεόντεγκρανς
* Λάιονελ
* Λούκαν
* Μάλαγκαντ
* Μπέντβιρ
* Σερ Μπορς
* Ούριενς
* Πέλλινορ
* Πέρσιβαλ
 |

 |
Ο **Ματ Μόργκαν** (*Matthew "Matt" Morgan*, 10 Σεπτεμβρίου 1976) είναι Αμερικανός παλαιστής και ηθοποιός. Είναι γνωστός για την πορεία του στην εταιρεία πάλης TNA Wrestling, ενώ πέρασε και απο το WWE.

Καριέρα
-------

### World Wrestling Federation

Το 2002, ο Ματ Μόργκαν συμμετείχε στο Tough Enough II, ένα σόου για ανερχόμενους παλαιστές της World Wrestling Federation. Λόγω τραυματισμού αποχώρησε νωρίς απο το σόου, όμως του προσέφερε συμβόλαιο. Ο Μόργκαν στάλθηκε στο εκπαιδευτήριο της εταιρείας, το Ohio Valley Wrestling.
Η πρώτη του εμφάνιση, έγινε τον Οκτώβριο του 2003 στο WWE SmackDown, ως μέλος της ομάδας του Μπροκ Λέσναρ. Μέσα στο 2003 έκανε ορισμένες εμφανίσεις στο SmackDown και σε pay-per-view. Την επόμενη χρονιά, στάλθηκε πάλι στο εκπαιδευτήριο Ohio Valley Wrestling.

Το 2005 επέστρεψε στο SmackDown, ως σωματοφύλακας του Καρλίτο. Ο Μόργκαν βοήθησε τον Καρλίτο να πάρει μια σημαντική νίκησε κόντρα στον μεγαλόσωμο Μπιγκ Σόου. Η συνεργασία τους διακόπηκε λόγω της μεταγραφής του Καρλίτο στο WWE Raw. Τον Ιούλιο του 2005, η πορεία του Μόργκαν στο WWE έφθασε στο τέλος της.

### TNA Wrestling

Τον Αύγουστο του 2007, έκανε το ντεμπούτο του στο TNA Wrestling. Ο Μόργκαν έγινε ο σωματοφύλακας του Τζιμ Κορνέτ και περιορίστηκε σε αυτό το ρόλο για όλη την χρονιά. Το 2008 άρχισε να συμμετέχει σε αγώνες και συμμάχησε με τον Αμπύς. Οι δυο τους διεκδίκησαν το Ομαδικό Πρωτάθλημα TNA σε ορισμένες περιπτώσεις, όμως δεν το κατέκτησαν. Ο επόμενος σύμμαχος του ήταν ο Χερνάντεζ, με τον κατέκτησε το Ομαδικό Πρωτάθλημα το 2010. Μετά απο την απώλεια του πρωταθλήματος, οι δυο τους ήρθαν σε κόντρα.

Τον Νοέμβριο του 2011, ο Μόργκαν μαζί με τον Κρίμσον, έγιναν οι Ομαδικοί Πρωταθλητές. Η ομάδα κράτησε το πρωτάθλημα για ενενήντα μέρες. Στη συνέχεια, ο Κρίμσον τον πρόδωσε και οι δυο τους πάλεψαν με νικητή τον Κρίμσον. Το καλοκαίρι του 2012 ο Μόργκαν σταμάτησε να εμφανίζεται στη τηλεόραση του TNA. Απο τον Οκτώβριο επέστρεψε, υποδυόμενος τον κακό και συμμάχησε με τον επίσης δυσάρεστο παλαιστή για το κοινό, τον Τζόι Ράιαν. Οι δυο τους διεκδίκησαν το Ομαδικό Πρωτάθλημα χωρίς επιτυχία. Ο Μόργκαν προσπάθησε να γίνει ο διεκδικητής του Παγκόσμιου Πρωταθλήματος Βαρέων Βαρών, όμως δεν τα κατάφερε. Στις 9 Ιουλίου του 2013, ο Μόργκαν αποδεσμεύτηκε απο το TNA.

Πηγές
-----


1. ↑  *College Basketball at Sports-Reference.com*. Ανακτήθηκε στις 28  Ιουλίου 2020.
2. ↑  1004.
Η **Σάρα Γανωτή** ( Λόφος, 25 Δεκεμβρίου 1967) είναι Ελληνίδα ηθοποιός, σεναριογράφος και θεατρική συγγραφέας.

Βιογραφικό
----------

### Τηλεόραση

Έκανε την πρώτη της εμφάνιση ως ηθοποιός στην τηλεόραση στην κωμική σειρά *Οδός Ιπποκράτους* το 1991. Ακολούθησαν κάποιες εμφανίσεις στις σειρές *Οι αγνοημένοι* και *Ο πρίγκιπας* τις σεζόν 1994-1995 και 1995-1996 αντίστοιχα. Τη περίοδο 1999-2000 πρωταγωνίστησε στην κωμική σειρά *Και πάλι φίλοι* όπου ήταν και μία εκ των σεναριογράφων. Ακολούθησαν εμφανίσεις στις σειρές *Σ' αγαπώ μ' αγαπάς*, *Ο τέλειος άντρας*, *Στρίβειν δια του αρραβώνος* και *Κάπου σε ξέρω*. 

Έγινε ιδιαίτερα γνωστή στο ευρύ κοινό μέσα από τη σειρά *Οι στάβλοι της Εριέτας Ζαΐμη*. Εκεί τις σεζόν 2002-2004 είχε το ρόλο της κρατούμενης κομμουνίστριας Μαίρης Σκαρμούτσου η οποία περνούσε την ποινή της στις φυλακές Καλάμου. Ακολούθησαν εμφανίσεις στις σειρές *Φάε τη σοκολάτα σου*, *Κανείς δε λέει σ' αγαπώ*, *Οι αταίριαστοι* ενώ έπαιξε και στις σειρές *Τύχη βουνό* και *Εργαζόμενη γυναίκα* στις οποίες ήταν και σεναριογράφος.

### Συγγραφή σεναρίων

Το 1998 δημιούργησε μαζί με τον Βασίλη Ρίσβα, τη Δήμητρα Σακαλή και τον Νίκο Σταυρακούδη μία ομάδα με ονομασία *Ντόρτια*, γράφοντας μαζί το σενάριο δύο τηλεοπτικών σειρών τις επόμενες δύο σεζόν. Οι σειρές αυτές είναι *Το μικρό σπίτι στο Παγκράτι* που προβλήθηκε από την ΕΤ1 και η κωμωδία *Και πάλι φίλοι* που προβλήθηκε από το Mega Channel. Μετά το τέλος των σειρών συνεχίζει ως συγγραφικό δίδυμο μαζί με τον Νίκο Σταυρακούδη ενώ γράφει και μόνη επεισόδια διάφορων σειρών. Τη σεζόν 2001-2002 δημιούργησαν τη σειρά *Κάπου σε ξέρω* για το Mega Channel ενώ τη περίοδο 2005-2006 έγραψε κάποια επεισόδια των σειρών *Το κόκκινο δωμάτιο* και *Safe Sex TV Stories*. Τη σεζόν 2006-2007 συνεργάστηκε και πάλι με τον Σταυρακούδη στη σειρά *Τύχη βουνό* στον ANT1 ενώ την περίοδο 2008-2010 έγραψαν μαζί τη σειρα αυτοτελών επεισοδίων *Εργαζόμενη γυναίκα*. Το 2011, δημιούργησαν μαζί με την Ελένη Ράντου και τον Νίκο Σταυρακούδη το θεατρικό έργο *Κατάδικός μου*. Από το 2017 μέχρι σήμερα είναι μέλος της συγγραφικής ομάδας της τηλεοπτικής σειράς *Μην αρχίζεις τη μουρμούρα* που προβάλλεται από τον τηλεοπτικό σταθμό Alpha TV.

Παραπομπές
----------

1. ↑  «Με τα σενάρια της Σάρας Γανωτή έχεις κλάψει από τα γέλια». *oneman.gr*. 2017-03-10.. Ανακτήθηκε στις 2017-03-10.
2. ↑  «"Ο Κατάδικός μου" των Ελένης Ράντου, Σάρας Γανωτή και Νίκου...». *artandlife.gr*. 2014-07-25.. Ανακτήθηκε στις 2014-07-25.
Το **Γιαμίτ** (εβραϊκά: ימית) ήταν ισραηλινός οικισμός στο βόρειο τμήμα της χερσονήσου του Σινά με πληθυσμό περίπου 2.500 κατοίκους. Ιδρύθηκε κατά τη διάρκεια της κατοχής της χερσονήσου από το Ισραήλ από το τέλος του Πολέμου των Έξι Ημερών του 1967 έως ότου αυτό το τμήμα του Σινά να παραδοθεί στην Αίγυπτο τον Απρίλιο του 1982, ως μέρος των όρων της ειρηνευτικής συνθήκης Αιγύπτου-Ισραήλ του 1979. Πριν την επιστροφή της γης στην Αίγυπτο, όλα τα σπίτια εκκενώθηκαν και ισοπεδώθηκαν με μπουλντόζες.

Ευρισκόμενο στην περιοχή της πεδιάδας της Ραφίας νότια της Λωρίδας της Γάζας, το Γιαμίτ οραματιζόταν να γίνει μια μεγάλη πόλη για 200.000 ανθρώπους που θα δημιουργούσε μια ζώνη ασφαλείας μεταξύ της Λωρίδας της Γάζας και της χερσονήσου του Σινά. Χτίστηκε σε περιοχή 14.000 εκταρίων από τα οποία είχαν εκδιωχθεί κρυφά περίπου 1.500 οικογένειες Βεδουίνων των φυλών Αλ-Ραμιλάτ υπό τις άμεσες διαταγές του τότε υπουργού Άμυνας Μοσέ Νταγιάν και του επικεφαλής της Νότιας Διοίκησης Αριέλ Σαρόν.

Παραπομπές
----------

1. ↑  Can Israel's right deliver peace?, BBC News
2. ↑  The meatman of Yamit
3. ↑  The meatman of Yamit
4. ↑  Αμιρά Χας (16 April 2012). «From Yamit to the Jordan Valley, the IDF continues to force Arabs from their homes». *Haaretz*.. Ανακτήθηκε στις 2014-07-26.

Εξωτερικοί σύνδεσμοι
--------------------

* Πολυμέσα σχετικά με το θέμα  Yamit στο Wikimedia Commons
Με την ελληνική ονομασία **Ίσειον** αναφέρονται οι ελληνοαιγυπτιακοί και ελληνορρωμαϊκοί ναοί λατρείας της αρχαίας αιγυπτιακής θεάς Ίσιδας.

Ίσεια υπήρχαν και κατά την περίοδο ακμής της Αρχαίας Αιγύπτου, με αρχαιότερο εκείνο της Νετερού στην αριστερή όχθη του Νείλου, κοντά στη Δαμιέτη. Η λατρεία της θεάς διαδόθηκε και στο εξωτερικό της Αιγύπτου, μετά την κατάκτηση της χώρας από τον Μέγα Αλέξανδρο και ακόμα περισσότερο μετά την έναρξη της ρωμαϊκής περιόδου στην Αίγυπτο. Ναοί της Ίσιδας ανεγέρθηκαν, όχι μόνο στην Ελλάδα και στη Ρώμη, αλλά και στην Ισπανία, ακόμη και στην περιοχή του Ρήνου.

Από τα 'Ισεια της Ρώμης, ιδιαιτέρως αξιόλογα ήταν εκείνα τού Παλατίνου λόφου και του Καλιγούλα στο Πεδίο του Άρεως της Ρώμης, το οποίο αργότερα διακόσμησε ο Δομιτιανός καθώς και το ΄Ισειο του Καρακάλλα στο Κυρηνάλιο.

Στην Ελλάδα, το γνωστότερο Ισείο υπήρχε στη Δήλο, του οποίου τα ερείπια σώζονται. Ερείπια σώζονται και τών Ισείων τής Αρχαίας Μεσσήνης στην Πελοπόννησο και της Γόρτυνας στην κεντρική Κρήτη.

Πηγές
-----

* Το ομώνυμο λήμμα στη *Νέα Ελληνική Εγκυκλοπαίδεια* «Χάρη-Πάτση», τόμος 14, σελ. 298.
* Λεξικό Liddell & Scott, B' 538.
Μετά την γερμανική εισβολή στην Ελλάδα κατά τον Β΄ ΠΠ οι ναζί εγκατέστησαν τρεις κυβερνήσεις διαδοχικά στην Ελλάδα, υπό των Γεωργίου Τσολάκογλου, Κωνσταντίνου Λογοθετόπουλου και Ιωάννη Ράλλη. Μικρά, αλλά ενεργά ελληνικά εθνικοσοσιαλιστικά κόμματα, όπως το Ελληνικό Εθνικό Σοσιαλιστικό Κόμμα ή δεδηλωμένες αντισημιτικές οργανώσεις, όπως η Εθνική Ένωσις Ελλάς, βοήθησαν τις γερμανικές αρχές να πολεμήσουν την Αντίσταση και να στείλουν σε στρατόπεδα συγκέντρωσης Έλληνες Εβραίους.

Κατά τα τελευταία 2 χρόνια της Κατοχής, ο πρωθυπουργός Ιωάννης Ράλλης δημιούργησε τα Τάγματα Ασφαλείας, τα οποία ήταν στρατιωτικά σώματα που συνεργάζονταν φανερά με τους Γερμανούς και είχαν αντικομμουνιστική ιδεολογία. Μαζί με άλλες ακροδεξιές και βασιλόφρονες οργανώσεις, και μέρος των αστυνομικών δυνάμεων της εποχής, ήταν υπεύθυνοι για τον βάρβαρο σκοτωμό χιλιάδων Ελλήνων κατά τη διάρκεια της Κατοχής. Αντίθετα με το τι έγινε σε άλλες χώρες της Ευρώπης, δεν δικάστηκαν ποτέ για τα εγκλήματα τους, λόγω των Δεκεμβριανών που ξέσπασαν μετά την Απελευθέρωση, και ακολουθήθηκαν από τον Λευκό Τρόμο και τον Εμφύλιο.

Μεταξύ των δωσιλόγων υπήρχαν και άτομα των εβραϊκών κοινοτήτων, κυρίως στη Θεσσαλονίκη. Εκτιμάται ότι αυτοί που συνεργάστηκαν με τις γερμανικές αρχές ήταν περίπου 400 άτομα, κυρίως συμμετέχοντας στην Εβραϊκή Πολιτοφυλακή που λειτούργησε το 1943 στη Θεσσαλονίκη. Στους δωσίλογους Εβραίους περιλαμβάνονται και όσοι συνεργάστηκαν με τις ιταλικές κατοχικές δυνάμεις στα Δωδεκάνησα πριν από τον Β' Π.Π.

Γενικά ο όρος εθνική αναξιότης (ή «εθνική αναξιότητα») αφορά συμπεριφορά πολίτη μιας χώρας που στρέφεται ενάντια της πατρίδας του, της εθνικής αξιοπρέπειας ή θίγει καθ΄ οιονδήποτε τρόπο αυτή. Ειδικότερα όμως αυτός ο όρος για τα ελληνικά δεδομένα απετέλεσε «ιδιότυπο αδίκημα» που προσδιορίστηκε με Συντακτική Πράξη του 1945 με την οποία επιβάλλονταν ποινικές κυρώσεις στους συνεργασθέντες με τον εχθρό (*δωσίλογοι*).

Βιβλιογραφία
------------

1. ↑   Αρχειοθετήθηκε 2021-01-27 στο Wayback Machine. Καβάλα Μαρία, Η καταστροφή των Εβραίων
της Ελλάδας (1941-1944), Σύνδεσμος Ελληνικων Ακαδημαϊκων Βιβλιοθηκών, 2015, σ. 72. Κατά την συγγραφέα οι Εβραίοι μέλη της πολιτοφυλακής ήταν 250 άνδρες.
2. ↑  Κούκουνας Δημοσθένης, Τα πρόσωπα και τα παρασκήνια του δοσιλογισμού. Εκδόσεις Historia, Αθήνα, 2021, σ. 91-100.
Ο **Αλέξανδρος Παπαδόγγονας** του Διονυσίου (12 Ιουλίου 1931) είναι αντιναύαρχος εν αποστρατεία του Πολεμικού Ναυτικού και πολιτικός που διατέλεσε βουλευτής Α΄ Αθηνών της Νέας Δημοκρατίας και υπουργός.

Βιογραφικά στοιχεία
-------------------

Γεννήθηκε στην Τρίπολη, γιος του υποστράτηγου Διονυσίου Παπαδόγγονα, αρχηγού των Ταγμάτων Ασφαλείας Πελοποννήσου. Σπούδασε στη Σχολή Ναυτικών Δοκίμων, στη Ναυτική Σχολή Πολέμου και στη Σχολή Άμυνας του ΝΑΤΟ. Μετεκπαιδεύτηκε στις Σχολές Υποβρυχίων τόσο της Ελλάδος όσο και των ΗΠΑ καθώς επίσης στη Σχολή Ναρκοπολέμου και Σχολή Οικονομικών Ναυτικού. Υπηρέτησε σε πολλά πολεμικά πλοία και υποβρύχια καθώς και σε επιτελικές θέσεις του Πολεμικού Ναυτικού. Έλαβε ενεργό μέρος στο αντιδικτατορικό κίνημα του Ναυτικού το 1973 όπου για τη δραστηριότητά του εκείνη συνελήφθη και φυλακίστηκε στο ΕΑΤ-ΕΣΑ.

Μετά τη Μεταπολίτευση το 1974 επανήλθε στο Πολεμικό Ναυτικό ως μηδέποτε διωχθείς απ' όπου και αποχώρησε το ίδιο έτος προκειμένου ν' ασχοληθεί με τη πολιτική και να λάβει μέρος στις εκλογές. Εκλέχθηκε βουλευτής Α΄ Αθηνών με τη παράταξη της Νέας Δημοκρατίας και ανέλαβε το Υπουργείο Εμπορικής Ναυτιλίας (1974-77). Επανεκλέχθηκε βουλευτής το 1977 και ορίστηκε υπουργός Συγκοινωνιών (1977-80). Στην κυβέρνηση του Κωνσταντίνου Μητσοτάκη, τοποθετήθηκε αρχικά αναπληρωτής υπουργός Εθνικής Άμυνας, από τον Απρίλιο του 1990 έως τον Αύγουστο του 1991, και στη συνέχεια (για δεύτερη φορά στην καριέρα του) υπουργός Εμπορικής Ναυτιλίας, από τον Δεκέμβριο του 1992 έως τις εκλογές του Οκτωβρίου του 1993 με τις οποίες το ΠΑΣΟΚ επανήλθε στην κυβέρνηση.

Στη δεύτερη θητεία του ως υπουργός Εμπορικής Ναυτιλίας, ήρθε σε έντονη αντιπαράθεση με τον εφοπλιστή Γεράσιμο Αγούδημο, ο οποίος τότε κυριαρχούσε στα δρομολόγια της «άγονης γραμμής», ενώ ως αναπληρωτής υπουργός Εθνικής Άμυνας συγκρούστηκε με τον προϊστάμενό του υπουργό Ιωάννη Βαρβιτσιώτη, κυρίως για θέματα αμυντικής πολιτικής. Μετά την ήττα της ΝΔ το 1993, ο Παπαδόγγονας υποστήριξε ένθερμα το «Δόγμα Ενιαίου Αμυντικού Χώρου» (ΔΕΑΧ) Ελλάδας-Κύπρου το οποίο εφάρμοσαν οι Ανδρέας Παπανδρέου και Γλαύκος Κληρίδης, σε αντίθεση με τον Βαρβιτσιώτη.

Ο Αλέξανδρος Παπαδόγγονας έχει τιμηθεί από τον Βασιλέα Κωνσταντίνο με τον Ταξιάρχη του Φοίνικος, τον Χρυσό Σταυρό του Γεωργίου, καθώς επίσης και με το Μετάλλιο Στρατιωτικής Αξίας. Επίσης έχει τιμηθεί με τον Ταξιάρχη του Τάγματος Αξίας (Γαλλίας) και τον Ταξιάρχη του Τάγματος Βλαδιμηρέσκου (Ρουμανίας). Ως Πρόεδρος του Ναυτικού Ομίλου Ελλάδος τιμήθηκε και από τον Πρίγκιπα Αλβέρτο του Μονακό.

Παραπομπές
----------

1. 1 2  Βιογραφικό, *biblionet.gr*
2. ↑  Κυβέρνησις ΚΩΝΣΤΑΝΤΙΝΟΥ ΜΗΤΣΟΤΑΚΗ Από 11.4.1990 έως 13.10.1993 *Γενική Γραμματεία της Κυβέρνησης*
3. ↑  Η άνοδος και η πτώση του Μάκη Αγούδημου *capital.gr*
4. ↑  Η Καθημερινή, 2 Ιουλίο 1994, σελ. 3. «Εσωκομματική αντιπαράθεση»

Πηγές
-----

* "Who's Who 1979" σελ.513.
* "Εγκυκλοπαίδεια Πάπυρος Λαρούς Μπριτάννικα" τομ. 48ος, σελ.100.
Η Κυρά της Λίμνης παίρνει το βρέφος Λάνσελοτ
Η **Κυρά της Λίμνης** είναι ένας χαρακτήρας που διαδραματίζει σημαντικό ρόλο στον Αρθουριανό Κύκλο. Μεταξύ άλλων, η Κυρά της Λίμνης δίνει στον Αρθούρο το Εξκάλιμπερ, τον μεταφέρει στο Άβαλον μετά τη μάχη του Κάμλαν, ενώ επίσης είναι αυτή που σαγηνεύει το Μέρλιν και αναλαμβάνει την ανατροφή του Λάνσελοτ μετά το θάνατο του πατέρα του. Πολλοί διαφορετικοί γυναικείοι χαρακτήρες αναφέρονται με αυτή την ονομασία, όπως η Νιμούε, η Βιβιάν ή η Νινιάν και άλλες παραλλαγές.

Προέλευση της Κυράς της Λίμνης
------------------------------

Οι ρίζες της Κυράς της Λίμνης μάλλον είναι αρχαίες παγανιστικές, όπως και της Μοργκάνα λε Φέι, ενώ μπορεί να προέρχονται κι από την ίδια παράδοση. Ο Geoffrey of Monmouth στο έργο του *Historia Regum Britanniae* αναφέρει για πρώτη φορά το Άβαλον, ένα μαγικό νησί με το οποίο συσχετίζονται συχνά τόσο η Κυρά της Λίμνης και η Μοργκάνα λε Φέι. Σύμφωνα με άλλες πηγές που αφορούν τη ζωή του Λάνσελοτ, αναφέρεται ότι ανέλαβε την ανατροφή του η Κυρά της Λίμνης, όταν ο πατέρας του, ο βασιλιάς Μπαν, σκοτώθηκε κατά τη διάρκεια μιας μάχης.

Κυρά της Λίμνης και Μέρλιν
--------------------------

Σύμφωνα με μια από τις πολλές εκδοχές του μύθου, ο Μέρλιν ο Μάγος έπεσε θύμα της γοητείας της Βιβιάν, η οποία και του ζήτησε να της μάθει τα μυστικά του. Αφού της έμαθε όλα όσα ήξερε από μαγεία, εκείνη τον αιχμαλώτισε σε ένα γυάλινο πύργο.

Επίσης, μετά το θάνατο της Ιγκρέιν, λέγεται ότι η Βιβιάν ανέλαβε τη φροντίδα της Μοργκάνα λε Φέι, στην οποία κι έμαθε τη μαγεία, ενώ ο Μέρλιν ανέλαβε την εκπαίδευση του ετεροθαλούς αδερφού της, του μελλοντικού βασιλιά Αρθούρου.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κυρά της Λίμνης** |

* Britannia.com: Ανάλυση της φιγούρας της Κυράς της Λίμνης και οι ρίζες της στον Κελτικό μύθο

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Αρθουριανός κύκλος |
| --- |
|  |
| Το περιβάλλον του Αρθούρου | 
* Στρογγυλή Τράπεζα
* Εξκάλιμπερ
* Άγιο Δισκοπότηρο
* Κάμελοτ
* Άβαλον
* Μέρλιν ο Μάγος
* Γκουίνεβιρ
* Ούθερ Πεντράγκον
* Μόρντρεντ
* Ιγκρέιν
* Μοργκάνα λε Φέι
* Μοργκάουζ
* Κυρά της Λίμνης
* Ρίενς
 |  |
|  |
| Ιππότες της Στρογγυλής Τραπέζης | 
* Άγκλοβαλ
* Άγκραβαϊν
* Γκάγουεν
* Γκάρεθ
* Γκάλαχαντ
* Γκρίφλετ
* Σερ Έκτορ
* Σερ Κέι
* Λάμορακ
* Λάνσελοτ
* Λεόντεγκρανς
* Λάιονελ
* Λούκαν
* Μάλαγκαντ
* Μπέντβιρ
* Σερ Μπορς
* Ούριενς
* Πέλλινορ
* Πέρσιβαλ
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 220160370
* LCCN: sh93002329
* SUDOC: 080757197
* BNF: cb136122883 (data)

 |

 |
Το ***Speak Now*** είναι το τρίτο άλμπουμ της αμερικανίδας καντρι-ποπ τραγουδίστριας Τέιλορ Σουίφτ, το οποίο έγινε τετραπλά πλατινένιο. Κυκλοφόρησε στις 25 Οκτωβρίου 2010 από τη δισκογραφική εταιρία Big Machine Records. Η ηχογράφηση του άλμπουμ έγινε κατά τη διάρκεια των ετών 2008 μέχρι το 2010 σε πολλά ηχογραφικά στούντιο και το ανέλαβε η Τέιλορ Σουίφτ και ο παραγωγός κάντρι μουσικής Νέιθαν Τσάπμαν. Σε στίχους της Τέιλορ Σουίφτ, το Speak Now επεκτείνεται στο στυλ της κάντρι-ποπ από τα προηγούμενα άλμπουμ και αναφέρεται στιχουργικά σε θέματα όπως η αγάπη, το ειδύλλιο και η ερωτική απογοήτευση.

Μετά την κυκλοφορία του, το *Speak Now* έλαβε θετικές κριτικές από τους περισσότερους μουσικούς κριτικούς και ξεκίνησε στο #1 στο US Billboard 200, ενώ πούλησε περίπου 1.047.000 αντίτυπα την πρώτη εβδομάδα. Τα δεκατέσσερα τραγούδια του δίσκου μπήκαν στα charts του Billboard Hot 100, με το πρώτο σινγκλ "Mine" να φτάνει στο #3. Το άλμπουμ έχει ανακηρυχθεί τετραπλά πλατινένιο και όσον αφορά το 2012, είχε πουληθεί σε 4,2 εκατομμύρια αντίτυπα στις Ηνωμένες Πολιτείες, ενώ μέχρι τον Σεπτέμβριο του 2011 είχε πουλήσει παγκοσμίως πάνω από 5 εκατομμύρια αντίτυπα,

Κυκλοφορία και προώθηση
-----------------------

Το *Speak Now* κυκλοφόρησε διεθνώς στις 25 Οκτωβρίου 2010 από τη δισκογραφική εταιρία Big Machine Records. Το επίσημο εξώφυλλο του άλμπουμ έκανε πρεμιέρα στις 18 Αυγούστου 2010 με το περιοδικό Us Weekly. Μια επερχόμενη παγκόσμια περιοδεία, Speak Now World Tour, ανακοινώθηκε στις 23 Νοεμβρίου 2010 από το Billboard. Η Σουιφτ τραγούδησε το "Innocent" στα μουσικά βραβεία 2010 MTV Video Music Awards στις 12 Σεπτεμβρίου 2010. Μερικά τραγούδια κυκλοφόρησαν εκ των προτέρων από την επίσημη κυκλοφορία του άλμπουμ: "Speak Now" στις 4 Οκτωβρίου, "Back to December" στις 11 Οκτωβρίου και "Mean" στις 18 Οκτωβρίου, 2010

Παραπομπές
----------

1. ↑  Speak Now Search[*νεκρός σύνδεσμος*] RIAA. Ανακτήθηκε την 20 Ιουλίου 2013
2. ↑  «Taylor Swift to Release SPEAK NOW WORLD TOUR – LIVE, Concert CD/DVD & CD/Blu-Ray Set, on November 21st». StockRants. 21 Σεπτεμβρίου 2011. Αρχειοθετήθηκε από το πρωτότυπο στις 14 Φεβρουαρίου 2021. Ανακτήθηκε στις 19 Μαρτίου 2012.
Συντεταγμένες: 37°14′31.2″N 22°39′31.0″E﻿ / ﻿37.242000°N 22.658611°E﻿ / 37.242000; 22.658611

Η **Ιερά Μονή Κοντολινάς Αρκαδίας**, είναι ένα ιστορικό, εγκαταλελειμμένο σήμερα μοναστήρι, χτισμένο 10 χλμ νότια του χωριού Καστάνιτσα Αρκαδίας, μέσα σε ένα δάσος από έλατα και καστανιές. Το μοναστήρι αυτό είναι ένα από τα σημαντικότερα της Τσακωνιάς.

Ιστορία
-------

Η μονή αναφέρεται για πρώτη φορά σε πατριαρχικό σιγίλιο από τον Πατριάρχη Κύριλλο Λουκάρεως, το 1628 και σύμφωνα με αυτό, ιδρύθηκε στις αρχές του 15ου αιώνα. Αρχικά ήταν αφιερωμένη στον Άγιο Νικόλαο, αλλά αφιερώθηκε και στον Άγιο Παντελεήμονα μετά την νικηφόρα μάχη των Καστανιτσιωτών εναντίον του Ιμπραήμ πασά (ανήμερα και παραμονή της εορτής του, στις 26 - 27 Ιουλίου 1826), αποδίδοντας μέρος της νίκης στον άγιο. Η μονή πυρπολήθηκε την ίδια χρονιά από τον Ιμπραήμ πασά, ως αντίποινα για την ήττα που υπέστη το στράτευμα του στην Καστάνιτσα. Δύο χρόνια αργότερα, η μονή αναφέρεται ως *Μοναστήριον επ' ονόματι του Αγίου Παντελεήμονος*. Διαλύθηκε το 1834, με διάταγμα του Όθωνα, αφού δεν συμπλήρωνε επαρκή αριθμό μοναχών.

Η μονή
------

Από την παλαιά μονή, σώζεται σήμερα μόνο το ανακαινισμένο καθολικό. Η μονόκλιτη βασιλική φέρει αξιόλογες τοιχογραφίες, οι περισσότερες όμως κατεστραμμένες από χαράγματα πιστών. Ο ναός αγιογραφήθηκε το 1760 από τους Αγιαννίτες αγιογράφους, Κυριάκο και Πάνο Κουλιδά. Επίσης, διατηρείται το ολόγλυφο ξυλόγλυπτο τέμπλο στην αρχική του μορφή, με πλούσιο φυτικό διάκοσμο. Το καθολικό τιμάται στη μνήμη του Αγίου Νικολάου (6 Δεκεμβρίου) και του Αγίου Παντελεήμονος (27 Ιουλίου).

Πηγές
-----

* Πέτρος Σαραντάκης, *Αρκαδία: Τα μοναστήρια και οι εκκλησίες της, οδοιπορικό 10 αιώνων*, Εκδόσεις Οιάτης, Αθήνα 2000, ISBN 960-91420-0-1
* Φορέας Διαχείρησης Όρους Πάρνωνα, Εκδόσεις Πεντάλοφος, 2015, ISBN 978-960-99424-2-3
Ο **Χριστόδουλος (Χρήστος) Μπανίκας** (20 Μαΐου 1978) είναι Έλληνας σκακιστής, με πολλές επιτυχίες στο ενεργητικό του. Έχει κατακτήσει συνολικά οκτώ ατομικά πρωταθλήματα Ελλάδος και έχει ανακηρυχθεί γκραντ μάστερ.

Διακρίσεις
----------

Ο Μπανίκας γεννήθηκε στις 20 Μαΐου 1978 και διαμένει στη Θεσσαλονίκη. Το 1990, σε πολύ μικρή ηλικία κατέκτησε το πρωτάθλημα κάτω των 12 ετών και το 1993 το πρωτάθλημα κάτω των 16 ετών, με το πρωτάθλημα κάτω των 20 να ακολουθεί το 1996. Για πρώτη φορά αναδείχθηκε πρωταθλητής Ελλάδας το έτος 2000. Έκτοτε ήταν συνεχώς νικητής ως και το 2005. Το 2008 επέστρεψε στις νίκες, όπως και το 2009, οπότε στο πανελλήνιο πρωτάθλημα στην Ηλεία κατέκτησε τον όγδοο πανελλήνιο τίτλο του.

Το 2001 στον αγώνα άνθρωπος εναντίον μηχανής αντιμετώπισε τον υπολογιστή Deep Junior και ηττήθηκε.

Στυλ παιχνιδιού
---------------

Ο τρόπος που παίζει ο Μπανίκας διακρίνεται για την πολύπλοκη τακτική του. Με τα μαύρα συνήθως παίζει την Σικελική Άμυνα εναντίον του 1.ε4. Με τα λευκά έχει προτίμηση στο 1.δ4, όμως περιστασιακά παίζει 1. Νζ3 ή 1.γ4.

Παραπομπές
----------

1. ↑  ChessBase Nachrichten - Deep Junior gewinnt Match gegen GM Hristos Banikas (Γερμανικά)

Εξωτερικοί σύνδεσμοι
--------------------

* Βαθμολόγηση και κατάταξη[*νεκρός σύνδεσμος*]
* Στατιστικά στο ChessWorld.net
* Ο αγώνας του 2001 με αντίπαλο τον Deep Junior Αρχειοθετήθηκε 2009-09-21 στο Wayback Machine.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Christos Banikas  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **ποράνοψις** (λατινική και επιστημονική ονομασία *Poranopsis*) είναι γένος δικοτυλήδονων φυτών, που ανήκει στην οικογένεια της περικοκλάδας, τα περιπλοκοειδή.

Οι πορανόψεις είναι ιθαγενή φυτά σε ένα μεγάλο μέρος της Ασίας, το οποίο εκτείνεται από την Ινδική υποήπειρο μέχρι τη νότια κεντρική Κίνα και την Ινδοκίνα. Σήμερα αναγνωρίζονται τα εξής τρία είδη ως ανήκοντα στο γένος *Poranopsis*:

* *Poranopsis discifera* – «Ποράνοψις η δισκοφόρος» – (C.K.Schneid.) Staples
* *Poranopsis paniculata* – «Ποράνοψις η θυσανωτή» – (Roxb.) Roberty
* *Poranopsis sinensis* – «Ποράνοψις η σινική» – (Hand.-Mazz.) Staples

Παραπομπές
----------

1. 1 2 3  «Poranopsis Roberty | Plants of the World Online | Kew Science». *Plants of the World Online*. Ανακτήθηκε στις 28 Μαΐου 2021.

Εξωτερικοί σύνδεσμοι
--------------------

 Πολυμέσα σχετικά με το θέμα Ποράνοψις στο Wikimedia Commons

* Η ποράνοψις

στα *Βικιείδη*
Στον αρθουριανό κύκλο, ο **Σερ Έκτορ** είναι ο πατέρας του Σερ Κέι και ανάδοχος πατέρας του Βασιλιά Αρθούρου. Ο χαρακτήρας του παρουσιάζεται σε κείμενα σχετικά με την εποχή του Αρθούρου και το Άγιο Δισκοπότηρο, καθώς και σε έργα όπως το *Le Morte d'Arthur* του Τόμας Μάλορι. Στις πηγές αυτές, ο Μέρλιν παίρνει τον Αρθούρο από τους φυσικούς γονείς του, τον βασιλιά Ούθερ Πεντράγκον και την Ιγκρέιν, και αναθέτει την ανατροφή του στον Σερ Έκτορ, που τον μεγαλώνει σαν γιο του μαζί με τον Σερ Κέι, χωρίς να του αποκαλύψει την πραγματική του ταυτότητα. 

Μετά τον θάνατο του Ούθερ Πεντράγκον, γίνεται στο Λονδίνο διαγωνισμός, όπου συγκεντρώνονται όλοι οι πιθανοί διάδοχοι του θρόνου. Εκεί πηγαίνουν κι ο Σερ Έκτορ με τον Κέι και τον Αρθούρο. Όταν ο πρώτος χάνει το σπαθί του σε έναν αγώνα, ο Αρθούρος υπόσχεται να του βρει άλλο κι έτσι, σύμφωνα με τον θρύλο, βρίσκει σε ένα βράχο το Εξκάλιμπερ και το παίρνει έυκολα. Ο Κέι προσπαθεί να ιδιοποιηθεί την ιστορία, αλλά ο Σερ Έκτορ αναγνωρίζει την αλήθεια κι έτσι είναι ανάμεσα στους πρώτους που χρίζονται Ιππότες της Στρογγυλής Τραπέζης.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Αρθουριανός κύκλος |
| --- |
|  |
| Το περιβάλλον του Αρθούρου | 
* Στρογγυλή Τράπεζα
* Εξκάλιμπερ
* Άγιο Δισκοπότηρο
* Κάμελοτ
* Άβαλον
* Μέρλιν ο Μάγος
* Γκουίνεβιρ
* Ούθερ Πεντράγκον
* Μόρντρεντ
* Ιγκρέιν
* Μοργκάνα λε Φέι
* Μοργκάουζ
* Κυρά της Λίμνης
* Ρίενς
 |  |
|  |
| Ιππότες της Στρογγυλής Τραπέζης | 
* Άγκλοβαλ
* Άγκραβαϊν
* Γκάγουεν
* Γκάρεθ
* Γκάλαχαντ
* Γκρίφλετ
* Σερ Έκτορ
* Σερ Κέι
* Λάμορακ
* Λάνσελοτ
* Λεόντεγκρανς
* Λάιονελ
* Λούκαν
* Μάλαγκαντ
* Μπέντβιρ
* Σερ Μπορς
* Ούριενς
* Πέλλινορ
* Πέρσιβαλ
 |

 |
Ο **Ιωάννης Καπετάνης** (Ηράκλεια Σερρών, 1875 - Δημητρίτσι Σερρών, 24 Φεβρουαρίου 1913) ήταν Έλληνας δάσκαλος και Μακεδονομάχος.

Βιογραφία
---------

Ο **Ιωάννης Ν. Καπετάνης** γεννήθηκε το 1875 στην Κάτω Τζουμάγια (Ηράκλεια) όπου και φοίτησε μέχρι το ημιγυμνάσιο. Μετά την ολοκλήρωση των σπουδών του ακολούθησε το επάγγελμα του δασκάλου.

Στις αρχές του εικοστού αιώνα και κατά τη διάρκεια του Μακεδονικού Αγώνα, δίδαξε με κίνδυνο της ζωής του, ένεκα της δράσης του βουλγαρικού κομιτάτου, σε διάφορα χωριά της Μακεδονίας και της Ανατολικής Ρωμυλίας όπως το Ομαλό, η Βέτρινα (νυν Νέο Πετρίτσι), η Κερκίνη, το Σπάτοβο (νυν Κοίμηση), τα Καλά Δένδρα, το Ομούρ Μπέη (νυν Καστανοχώρι), το Δημητρίτσι και τα Στεφανινά.

Ταυτόχρονα, συμμετείχε ενεργά στον Μακεδονικό Αγώνα ως μέλος του ελληνικού κομιτάτου. Μάλιστα, κατά το 1906, στα Στεφανινά, όπου προτίμησε να διοριστεί για λόγους ασφαλείας έπειτα από προηγηθείσα απόπειρα των κομιτατζήδων κατά της ζωής του, απέκρυψε στην οικία του την ομάδα του συντοπίτη του και γνωστού μακεδονομάχου, Στέργιου Βλάχβεη που αναζητούσε καταφύγιο από τα οθωμανικά καταδιωκτικά αποσπάσματα έπειτα από μια αντάρτικη επιχείρηση στο Καρατζάκιοϊ (νυν Μονοκκλησιά) Σερρών.

Στις 24 Φεβρουαρίου του 1913 ο Καπετάνης αιχμαλωτίστηκε μαζί με άλλους εννιά Έλληνες πατριώτες από Βούλγαρους ένοπλους στο Δημητρίτσι και εκτελέστηκε έπειτα από φρικτά βασανιστήρια. Στη συνέχεια το πτώμα του πετάχτηκε στον ποταμό Στρυμόνα.

Βιβλιογραφία
------------

* *Καφταντζή Γιώργου, Η Ιστορία της Ηράκλειας νομού Σερρών, έκδοση Δήμου Ηράκλειας, 1973, σελ 129-130.*
Ο **Σαμίρ Κουντάρ** (20 Ιουλίου 1962 - 19 Δεκεμβρίου 2015) ήταν Δρούζοι Λιβανέζος, μέλος του Μετώπου για την Απελεύθερωση της Παλαιστίνης, ο οποίος είχε καταδικαστεί για φόνο από ισραηλινό δικαστήριο.

Βιογραφία
---------

Γεννήθηκε το 1962 στο Aabey, Λίβανου, και από μικρή ηλικία έγινε μαχητής της *Μετώπου για την Απελευθέρωση της Παλαιστίνης*. Έγινε ιδιαίτερα γνωστός όταν στις 22 Απριλίου 1979, σε ηλικία 16 ετών, πήρε μέρος σε επίθεση στην πόλη Ναχαρίγια του κατεχόμενης Παλαιστίνης

Η απελευθέρωσή του ήταν πάγιο αίτημα των παλαιστινιακών οργανώσεων. Το 2003 η Ισραηλινή κυβέρνηση είχε αρνηθεί την απελευθέρωση του σε συμφωνία ανταλλαγής αιχμαλώτων με την Χεζμπολάχ. Το 2006 σε νέα συμφωνία ανταλλαγής αιχμαλώτων, ο αρχηγός της Χεζμπολάχ Χασάν Νασράλα απαίτησε μεταξύ άλλων και την απελευθέρωση του Κουντάρ. Η Ισραηλινή κυβέρνηση αρνήθηκε εκ νέου και στη διάρκεια της διαμάχης του 2006 βομβάρδισε τον Λίβανο .

Τον Ιούλιο του 2008 η Ισραηλινή κυβέρνηση δέχτηκε την απελευθέρωση του με ανταλλαγή την απελευθέρωση δύο Ισραηλινών στρατιωτών. Ο Κουντάρ απελευθερώθηκε στις 16 Ιουλίου και στον Λίβανο οι αρχές τον υποδέχτηκαν με τιμές ήρωα, γεγονός που οδήγησε στις διαμαρτυρίες πολλών πολιτών στο διαδίκτυο. 

Στις 19 Δεκεμβρίου του 2015, ο Κουντάρ σκοτώθηκε από έκρηξη στα περίχωρα της Δαμασκού.

Παραπομπές
----------

1. ↑  www.jpost.com/Middle-East/Terrorist-Kuntar-reportedly-killed-trying-to-enlist-Druse-support-for-Assad-Hezbollah-411008.
2. ↑  Έθνος, φύλλο 16 Ιουλίου 2008, σελίδα 15
3. ↑  Η είδηση της συμφωνίας απελευθέρωσής του στο διαδίκτυο[*νεκρός σύνδεσμος*] ανακτήθηκε 16 Ιουλίου 2008
4. ↑  Εθνος, φύλλο 17 Ιουλίου 2008

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 174904106
* LCCN: no2011139446
* ISNI: 0000 0001 3990 3766
* SUDOC: 202697509

 |

 |
Η **Ελένη Αποστολοπούλου** (Αθήνα 1984-) είναι Ελληνίδα ηθοποιός και σκηνοθέτρια.

Βιογραφία
---------

Η ηθοποιός γεννήθηκε και μεγάλωσε στην Αθήνα. Κατά τη διάρκεια της εφηβείας της ασχολήθηκε με το Τάε Κβον Ντο συμμετέχοντας μάλιστα και σε μερικούς αγώνες. Φοίτησε σε ελληνογαλλικό σχολείο της Αθήνας και αργότερα στη Δραματική Σχολή «Ίασμος» του Βασίλη Διαμαντόπουλου. Έχει πάρει μέρος σε πολλές ελληνικές τηλεοπτικές σειρές και θεατρικά έργα. Τα τελευταία χρόνια ζει στο Παρίσι, όπου εργάζεται ως ηθοποιός και σκηνοθέτρια.

Καριέρα
-------

Συμμετείχε σε δέκα επεισόδια της σειράς 10η εντολή του Πάνου Κοκκινόπουλου και αργότερα σε ένα επεισόδιο της σειράς Οι ιστορίες του αστυνόμου Μπέκα "καλοκαίρι του φόβου" στο ρόλο της Άσπας Δεμερτζή, στα Μαύρα Μεσάνυχτα και στη σειρά Ο πόλεμος των άστρων. Υποδύθηκε επίσης τον ρόλο της Αλίκης στη σειρά Δεληγιάννειον Παρθεναγωγείον του Χάρη Ρώμα. Έπειτα και σε μία ακόμα παραγωγή του ΑΝΤ1, συγκεκριμένα στη σειρά Πάρης και Ελένη.

Η ηθοποιός έχει συμμετάσχει και σε πολλές θεατρικές παραστάσεις, όπως το Το τρίτο στεφάνι, τις Νύφες και τον Μπακαλόγατο. Έχει πάρει μέρος, επίσης το 2008 και στην κωμική παράσταση Το φιόρο του Λεβάντε. Έχει κάνει το πέρασμα και από τον ελληνικό κινηματογράφο συμμετέχοντας στις ταινίες Νυφες, Η γυναίκα ειναι σκληρός ανθρωπος και στην φυγή. Το 2012 συμμετείχε στην ταινία αγγλοελληνικής παραγωγής The Telemachy μαζί με τους Κωνσταντίνο Μαρκουλάκη και David Ames.

Αν και τα τελευταία χρόνια ζει στο Παρίσι το 2015 επέστρεψε στην Ελλάδα για να συμμετάσχει σε μερικά ακόμα επεισόδια της σειράς 10η εντολή.

Πηγές
-----

Εξωτερικοί σύνδεσμοι
--------------------

* 
*